**Budimo humani**

U današnje vrijeme diljem svijeta nedostaje jedna veoma važna i dragocjena osobina, humanost. U svijetu se svakodnevno događaju različite katastrofe , potresi, poplave, tajfuni, ratovi i siromaštvo. Ljudi koji su žrtve takvih katastrofa trebaju našu pomoć. U takvim slučajevima i ona najmanja , stradalima puno znači. Ljudi kojima pomažemo to jako cijene i zahvalni su nam na našoj pomoći. Humanost nije samo spašavanje nečijeg života ili darivanje novca. Humanost su sitnice kojima nekome uljepšamo dan. To je i poštivanje drugih bez obzira na vjeru, nacionalnost ili vanjski izgled. Osobe koje vrijeđaju druge pokazuju upravo ono suprotno od humanosti, a to je nehumanost!

Naša škola sudjeluje u humanitarnoj akciji skupljanja novca za djecu Afrike. Tako i mi pokazujemo brigu za druge. Toj djeci u Africi se na taj način omogućuje školovanje što je njima najvrijednija stvar u životu, dok mi svoje obrazovanje previše olako shvaćamo. Neki ljudi žele učiniti više i pružiti pomoć većem broju ljudi. Ti ljudi zovu se volonteri. Da bi postao volonter potrebno je imati veliko srce i dovoljno hrabrosti.

Mi ne smijemo biti sebični, već moramo pomoći drugima koliko god možemo. Moramo razmišljati da nikada ne znamo što nam život donosi i da možda jednoga dana i mi zatrebamo nečiju pomoć.

Nina Savić, VII. razred

MACA, VII. razred- NINA SAVIĆ, Osnovna škola „“Vitomir Širola-Pajo“Nedešćina, PRO SV. Martin

Mentorica: Sandra Stipanov, prof.